ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Νοεμβρίου 1996 σχετικά με την έγκριση προγράμματος εξάλειψης της βρουκέλλωσης των βοοειδών, για το έτος 1997, που υποβλήθηκε από την Ελλάδα και στο οποίο καθορίζεται το επίπεδο της χρηματοδοτικής συμμετοχής της Κοινότητας (Το κείμενο στην ελληνική γλώσσα είναι το μόνο αυθεντικό) (97/64/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 90/424/ΕΟΚ του Συμβουλίου, της 26ης Ιουνίου 1990, σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 24,

Εκτιμώντας:

ότι η απόφαση 90/424/ΕΟΚ προβλέπει τη δυνατότητα χρηματοδοτικής δράσης της Κοινότητας για την εξάλειψη της βρουκέλλωσης των βοοειδών 7

ότι, με επιστολή της, η Ελλάδα υπέβαλε πρόγραμμα εξάλειψης της νόσου αυτής 7

ότι, μετά από έλεγχο, αποδείχτηκε ότι το πρόγραμμα αυτό είναι σύμφωνο με την απόφαση 90/638/ΕΟΚ του Συμβουλίου, της 27ης Νοεμβρίου 1990, για τον καθορισμό των κοινοτικών κριτηρίων που εφαρμόζονται στις ενέργειες εξάλειψης και παρακολούθησης ορισμένων νόσων των ζώων (3), όπως τροποποιήθηκε από την οδηγία 92/65/ΕΟΚ (4) 7

ότι το πρόγραμμα αυτό περιλαμβάνεται στον κατάλογο των προγραμμάτων εξάλειψης και παρακολούθησης των νόσων των ζώων που μπορούν να τύχουν χρηματοδοτικής συμμετοχής της Κοινότητας το 1997, όπως έχει καθοριστεί από την απόφαση 96/598/ΕΚ της Επιτροπής (5) 7

ότι, λόγω της σημασίας του προγράμματος για την υλοποίηση των στόχων που έχει θέσει η Κοινότητα σε θέματα υγείας των ζώων, πρέπει να καθοριστεί η χρηματοδοτική συμμετοχή της Κοινότητας σε 50 % των δαπανών που βαρύνουν την Ελλάδα, με ανώτατο όριο 656 000 Ecu 7

ότι η χρηματοδοτική συμμετοχή της Κοινότητας χορηγείται εφόσον οι προβλεπόμενες ενέργειες πραγματοποιούνται και οι αρχές παρέχουν όλες τις αναγκαίες πληροφορίες στις προθεσμίες που προβλέπονται 7

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται, για την περίοδο από 1ης Ιανουαρίου έως 31 Δεκεμβρίου 1997, το πρόγραμμα εξάλειψης και παρακολούθησης της βρουκέλλωσης των βοοειδών που υπέβαλε η Ελλάδα.

Άρθρο 2

Η Ελλάδα θέτει σε ισχύ, την 1η Ιανουαρίου 1997, τις νομοθετικές, κανονιστικές και διοικητικές διατάξεις για την εφαρμογή του προγράμματος που αναφέρεται στο άρθρο 1.

Άρθρο 3

1. Η προσωρινή χρηματοδοτική συμμετοχή της Κοινότητας πρέπει να ανέρχεται στο 50 % των δαπανών που αναλαμβάνονται από την Ελλάδα για αποζημιώσεις των κατόχων για τη σφαγή των ζώων, και έως ανώτατο όριο 656 000 Ecu.

2. Η χρηματοδοτική συμμετοχή της Κοινότητας χορηγείται μετά από:

- τρίμηνη υποβολή στην Επιτροπή έκθεσης σχετικά με την πρόοδο του προγράμματος, καθώς και τις δαπάνες που έχουν αναληφθεί,

- υποβολή στην Επιτροπή, το αργότερο την 1η Ιουνίου 1998, τελικής έκθεσης σχετικά με την τεχνική εκτέλεση του προγράμματος που συνοδεύεται από δικαιολογητικά έγγραφα που αφορούν τις δαπάνες που έχουν αναληφθεί.

Άρθρο 4

Η παρούσα απόφαση απευθύνεται στην Ελληνική Δημοκρατία.

Βρυξέλλες, 28 Νοεμβρίου 1996.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 224 της 18. 8. 1990, σ. 19.

(2) ΕΕ αριθ. L 168 της 2. 7. 1994, σ. 31.

(3) ΕΕ αριθ. L 347 της 12. 12. 1990, σ. 27.

(4) ΕΕ αριθ. L 268 της 14. 9. 1992, σ. 54.

(5) ΕΕ αριθ. L 264 της 17. 10. 1996, σ. 24.